**Prestanak rada i brisanje sportske organizacije iz Registra sportskih organizacija**

Usluga se ostvaruje kroz postupak koji je namijenjen sportskoj organizaciji koja je prestala sa radom.

Zahtjev za brisanje sportske organizacije iz Registra, podnosi predsjednik, odnosno lice ovlašćeno za zastupanje sportske organizacije.

Uz zahtjev stranka je dužna da dostavi sljedeća dokumenta:

* Odluku o prestanku rada sportske organizacije koju donosi skupština u skladu sa aktom o osnivanju i statutom sportske organizacije.

**Naknade**

Nema

|  |
| --- |
| email za slanje skenirane PDF ili fotografirane JPG dokumentacijems@ms.gov.me  |

**Nadležni organ i propisi**

Ministarstvo sporta i mladih

-Direktorat za sport-

020 684 905; 020 684 901

ms@ms.gov.me

anika.nikcevic@ms.gov.me

jelena.burzanovic@ms.gov.me

perica.djukanovic@ms.gov.me

Član 55 Zakona o sportu („Sl. list CG“, broj 44/2018 i 123/21),

Zakon o upravnom postupku („Sl. list CG“, br. 56/14, 20/15, 40/16 i 37/17).

**Dozvole**

Institucija je u obavezi da obradi dostavljenu Prijavu i donese odluku u roku od 30 dana.

Ako je dokumentacija nepotpuna, Ministarstvo sporta i mladih u skladu sa Zakonom o upravnom postupku upućuje zahtjev za dopunu dokumentacije podnosiocu zahtjeva i ostavlja rok (od 3 do 8 dana) za dopunu iste. Ako stranka u ostavljenom roku ne dopuni dokumentaciju, istoj se ostavlja dodatni rok za dopunu (od 3 do 5 dana). Ako se navedeni rok ne ispoštuje zahtjev se odbija.

Ako je u toku postupka utvrđeno da postoji neki od razloga za odbijanje zahtjeva, Ministarstvo će prije donošenja rješenja o odbijanju stranci omogućiti učešće u postupku. Rok za odlučivanje je 30 dana od dana podnošenja zahtjeva.

Ako su ispunjeni propisani uslovi, Ministarstvo donosi rješenje o brisanju sportske organizacije iz Registra koje se sprovodi u elektronskoj bazi – Centralnom registru za sport (CRSO).

**Pravni lijekovi**

Stranka ima pravo da podnese tužbu Upravnom sudu Crne Gore (Bulevar Svetog Petra Cetinjskog 130, Podgorica) u roku od 20 dana od dana prijema Rješenja. Rok za odlučivanje nadležnog organa je 30 dana od dana prijema uredne tužbe. U toku tužbenog postupka, ako prvostepeni organ uvidi nove činjenice, postoji mogućnost donošenja nove odluke, tj. pozitivnog rješenja, kojim se okončava tužbeni postupak.

**26.4.2024.**